Anexa nr. 3

la ordinul ministrului mediului, apelor și pădurilor nr………………

**Metodologia de lucru privind identificarea pădurilor virgine şi cvasivirgine**

**Etapa 1. Delimitarea în trupuri de pădure disticte**

1. Suprafeţele de pădure supuse evaluării se vor delimita în trupuri compacte de pădure a căror contur să fie reprezentat conform prevederilor Ordinului Ministrului Mediului şi Pădurilor nr. 3397/2012.
2. Limitele naturale nu tebuie să se suprapună în mod obligatoriu cu limitele parcelare fiind considerate de asemenea: culmi, văi şi pâraie secundare, linii de rupere a pantei, respectiv limite artificiale precum: drumuri permanente, culoare pentru linii de înaltă tensiune sau alte utilităţi; limite parcelare deschise; cai ferate, etc.
3. În cadrul fiecarui trup de pădure se va delimita fiecare parcelă si subparcelă în cadrul unităţilor de producţie /ocoale silvice.
4. Se vor exclude trupurile de pădure care nu respecta cerinţele minime privind mărimea suprafeţei (indicatorul 2.1).
5. Pentru indicatorul 2.2, se vor considera doar situaţiile în care distanța minimă dintre două puncte de limită opuse nu scade sub 200 m. Această regulă nu se aplică ecosistemelor rare şi de mare interes ecologic.
6. Suprafețele care nu au îndeplinit condițiile de mărime vor fi eliminate din urmatoarea etapă de identificare

**Etapa 2. Analiza preliminara**

1. Pentru evaluarea pădurilor virgine şi cvasivirgine **se vor exclude** prin metode specifice toate acele păduri care nu respecta cu certitidine criteriile /indicatorii de identificare a pădurilor virgine şi cvasivirgine din România.
2. În acest sens, trupurile identificate, se vor analiza sub raportul imaginilor satelitare sau ortofotoplanurilor disponibile (e.g. APIA, Google Maps, Bing Maps, etc);
3. Pentru evaluarea indicatorilor 1.1, 1.2, 1.3, 1.4 respectiv 1.6, se vor analiza descrierile parcelare respectiv evidenţa aplicarii amenajamentelor în vigoare și a amenajamentelor precedente (în funcţie de datele disponibile).
4. Pentru evaluarea preliminară a indicatorului 1.4, numarul arborilor recoltaţi se va raporta la suprafaţa parcursă efectiv cu lucrări;
5. În situaţia în care unităţile amenajistice nu au fost parcurse integral cu lucrări, se vor delimita suprafeţele parcurse în mod efectiv cu lucrări (e.g. taieri accidentale);
6. Suprafețele care nu au îndeplinit condițiile de structură (criteriul 1) din cauze antropice, vor fi eliminate din urmatoarea etapă de identificare cu respectarea condiţiilor prevăzute în indicatorul 2.4.
7. Pentru indicatorul 2.4 evaluarea se va realiza luând în considerare suprafeţele efectiv afectate de activităţi antropice cumulate şi raportate la suprafaţa trupului evaluat şi nu pe unităţi amenajistice ca intreg.

În această etapă se urmăreste identificarea intervențiilor antropice evidente în structura arboretelor – parcurgerea acestora cu diverse lucrări de regenerare (tăieri rase, progresive, succesive, de conservare, etc) ce anulează caracterul primar al ecosistemelor. Exemple de interpretare a acestor informații sunt prezentate în figura următoare:



**Etapa 3. Re-configurarea trupurilor**

1. Suprafeţele potenţiale rezultate în urma analizei preliminare se vor re-configura în trupuri compacte cu respectarea criteriul 2 (i.e. mărimea suprafeţei şi limite);
2. Suprafețele care nu îndeplinesc condițiile de structură si mărime vor fi eliminate din urmatoarea etapă de identificare;
3. Se vor exclude trupurile de pădure astfel rezultate care nu respect cerinţele minime privind mărimea suprafeţei.
4. Se va re-evalua respectarea indicatorului 2.2 – în acest sens se vor considera doar situaţiile în care distanța minimă dintre două puncte de frontieră opuse nu scade sub 200 m. Această regulă nu se aplică ecosistemelor rare şi de mare interes ecologic.

**Etapa 4. Evaluarea finală pe teren**

1. Se vor parcurge integral suprafeţele potenţiale rezultate în urma evaluărilor parcurse în etapele 1-3, pentru verificarea indeplinirii criteriilor şi indicatorilor ce definesc pădurile virgine şi cvasivirgine;
2. Pentru determinarea indicatorilor ce definesc pădurile virgine si cvasivirgine se vor utiliza normele silvice privind amenajarea padurilor respectiv îndrumarul lucrărilor de teren.
3. Verificările în teren presupun inclusiv
   1. (i) verificarea limitelor trupurilor și a criteriilor de delimitare și suprafață impuse; (ii) verificarea îndeplinirii indicatorilor de naturalețe (compozitia specifica, semne ale intervenției umane, prezența lemnului mort, diversitatea de vârste şi elemente taxatorice etc);
4. Pentru certificarea vârstei arborilor în sensul evaluarii indicatorului 1.3, este necesară prezenţa arborilor ce prezintă semne de declin fiziologic; Se pot efectua dupa caz, măsurători privind elementele taxatorice corelate cu informaţii dendrocronologice, ţinând cont de condițiile staţionale şi compoziţia speciilor;
5. Pentru evaluarea indicatorului 1.5, este necesară existenta lemnului mort la sol cu dimensiuni maximale raportate la caracteristicile strucutrale respectiv dimensionale a arboretelor, şi în stadii finale de descompunere;
6. Faze lemn mort:
7. lemn proaspăt (celulele cambiale pot fi încă vii);
8. lemn mort tare;
9. degradare incipientă (cuțitul pătrunde ușor >1cm când este înfipt paralel cu fibra lemnoasă);
10. degradare avansată. Lemn moale (cuțitul pătrunde ușor >1cm., chiar și atunci când este înfipt perpendicular cu fibra lemnoasă);
11. putregăios (tot lemnul este foarte moale).
12. Suprafețele care nu au îndeplinit condițiile de structură si mărime vor fi excluse.
13. Evaluarea criteriilor si indicatorilor va conţine inclusiv o documentaţie foto aferentă suprafeţelor reprezentative considerate;
14. Se vor indica (coordonate, descriere, documentatie foto), după caz, elementele de biodiversitate exceptionale precum prezenţa unor habitate rare, specii rare ameninţate periclitate, exemplare cu dimensiuni exceptionale, etc)

**Etapa 5. Raportarea finală a trupurilor validate**

1. Suprafeţele validate în urma evaluărilor pe teren se vor configura şi se vor descrie în trupuri compacte cu respectarea criteriul 2: Mărimea suprafeţei şi limite;
2. Raportul final se va întocmi conform Anexei …